Subject: ~{PlaL6y9dR$WS<GJ$~}

From: [email-masked] (Xiaoyu Li)
Date: Tue, 30 Nov 1993 01:29:34 GMT

徐琰〔双调〕《蟾宫曲・青楼十咏》

一、初见

　　会娇娥罗绮从中，两意相投，一笑情通。傍柳随花，偎香
倚玉，弄月抟风。堪描画喜孜孜鸾凰妒宠，没褒弹立亭亭花月
争锋。娇滴滴鸭绿鸳红，颤巍巍雨迹云踪。夙世上未了姻缘，
今生则邂逅相逢。

二、小酌

　　聚殷勤宴开红楼，香喷金猊，帘上银钩。象板轻敲，琼杯
满酌，艳曲低讴。结夙世鸾交凤友，尽今生燕侣莺俦。语话相
投，情意绸缪。拚醉花前，多少风流。

三、沐浴

　　酒初醒褪却残妆，炎暑侵肌，粉汗生香。旋摘花枝，轻除
蹀躞，慢解香囊。移兰步行出画堂，浣冰肌初试兰汤。回到闺
房，换了罗裳。笑引才郎，同纳新凉。

四、纳凉

　　纳新凉纨扇轻摇，金井梧桐，丹桂香飘。笑指嫦娥，戏将
织女，比并妖娆。坐未久风光正好，夜将深暑气潜消。语话相
嘲，道与多娇。莫待俄延，误了良宵。

五、临床

　　并香肩素手相携，行入兰房，拴上朱扉。香袅龙涎，簟舒
寒玉，枕并玻璃。相会在绣芙蓉青纱帐里，抵多少泛桃花流水
桥西。困倚屏纬，慢解罗衣。受用些雨怯云娇，煞强如月约星
期。

六、并枕

　　［歹带］人娇兰麝生香，风月弥漫，云雨相将。绣幕低氏
，银屏曲曲，凤枕双双。赛阆苑和鸣凤凰，比瑶池交颈鸳鸯。
月射纱窗，灯灭银缸。才子佳人，同赴高唐。

七、交欢

　　向珊瑚枕上交欢，握云携雨，倒凤颠鸾。簌簌心惊，阴阴
春透，隐隐肩攒。柳腰摆东风款款，樱唇喷香雾漫漫。凤翥龙
蟠，巧弄娇抟。恩爱无休，受用千般。

八、言誓

　　结同心尽了今生，琴瑟和谐，鸾凤和鸣。同枕同衾，同生
同死，同坐同行。休似那短恩情没下梢王魁桂英，要比那好姻
缘有前程双渐苏卿。你既留心，俺索真诚。负德辜恩，上有神
明。

九、晓起

　　恨无端报晓何忙，唤却金鸟，飞上扶桑。正好欢娱，不防
分散，渐觉凄凉。好良宵添数刻争甚短长，喜时节闰一更差甚
阴阳。惊却鸳鸯，折散鸾凰。尤恋香衾，懒下牙床。

十、叙别

　　惠青楼兴却阑珊，仆整行装，马备雕鞍。叹聚会难亲，想
恩爱怎舍，奈心意相关。是则是难留恋休掩泪眼，去则去好将
惜善保台颜。便休道凤只鸾单，枕冷衾寒。他日来时，不似今
番。

-- 
“黑旋风”鲤鱼