Subject: [MISC]~{P3J+H}Tr~}

From: [email-masked] (Pin Xu)
Date: Sat, 4 Dec 1993 08:43:45 GMT

《谐诗三则》

                    ・周国志・

                        一

   目前，报章杂志屡言抽烟之弊，且有戒烟日之倡。
 某瘾君子不以为然，咏诗日：
   “养成习惯戒原难，嗜好而今各万千。
     二指轻弹增洒脱，一天劳困变悠闲。
     税高利国多功益，物小酬人少弊端。
     体健未需瓜果食，不如饭后一支烟。”
 虽强词夺理，诗亦不乏谐趣也。

                        二

   闻某君之子正读高中，平常贪玩不好学，成绩甚差，
 最怕考试。某次年考，胡答试题，知难过关，于卷末
 附一打油诗云：
   “拿起试题心就抖，怨余上课神难守，
     写鸡未像偏如鸭，画虎无成反类狗，
     四倒三颠文不顺，七糟八乱字尤丑，
     这回碰到期终考，还请先生打让手。”
     （打让手：蜀籁，意手下留情。）
 老师阅卷见其诗，不禁失笑。亦用其韵答以诗云：
   “成才桃李多多有，就你贪玩愁棘手，
     纵使题难须动脑，岂需废话不停口。
     满堂考卷笔生花，一个答题风摆柳，
     让手为师本不难，还须先请喝烧酒。”
 盖言要让彼蒙混过关，除非自己酒已喝醉也。

                        三

   闻有某，虽诗作未多，然常以诗人自命。每与人谈，
 皆喜问人能诗否？对方倘能，则乐与交谈；若不能，
 则鄙夷不欲与之多言焉。某次与温宁遇，彼照常问能
 诗否。温初见其人，未识高低，不敢贸然答能，欲敷
 衍以过。彼却穷其追问，温只得勉强应付日：“初学
 而已。”彼似有所憾，但仍与谈。话一多，温即识其
 人诗才甚劣，故意请其示以大作。彼毫不犹豫以近作
 《咏梅花》示。温读及“今年春以过，还请下回来”，
 不觉哑然失笑。彼闻笑，颇有愠色，语温日：“不好
 否？”温即答以诗云：
   “路畔多多有，贱微不用栽，
     随风狂播子，遇雨乱抽苔，
     性毒休相触，容差枉自开，
     农家粪窖足，还请下回来”。
 彼不解，问温诗咏何物。温笑答日：“打破碗花也！”
 彼始知温为戏已，虽愤欲与争，奈诗才不敌，只得丧
 气回避焉。盖“打破碗”花，有毒且贱，无美色香味
 可言，川西平原多有之，农家用其掷粪窖以杀蛆蚊。
 温能即兴借某之末句赋比，亦属才人巧思矣。

 摘自《龙门阵》１９９１／４

--
 货郎      家里福你呀・佛来始乐